Skaarswild behaal nuwe rekords by wildveiling | Die Kwêvoël
Categorized | General Skaarswild behaal nuwe rekords by wildveiling
Posted on 05 September 2011. VAALWATER – Die tweede Jaarlikse skaarswild veiling van Trophy Breeders het plaasgevind op Vrydag 19 Augustus 2011 by die veilingskrale van Mpatamacha by Melkrivier naby Vaalwater.
Hierdie veiling was weereens gekenmerk dat dit ‘n unieke aanbod van skaarswild was. Die telers het beslis van hul allerbeste genetiese materiaal aangebied wat ongekende belangstelling uitgelok het. Kopers vanoor die hele land het die veiling bygewoon. ‘n Ongewone groot verskeidenheid skaarswild is aangebied wat die veiling laat uitstaan as een van die mees uitsonderlike wildveilings in SA. Dit het tot gevolg gehad dat ‘n uiters suksesvolle veiling aangebied was.
Die verkopers het bestaan in persone van Ammondale (Barry en Magda Streicher), Buffalo Creek (Hannes en Wicus Pretorius), Dries Visser Game Breeders (Dries Visser snr en jnr), Exotic Game Breeders (Miquel Ferreira en Lee Cannata), Genuis Loci (Willie en Christa Saayman), Motswere Game Ranch (Jan en Elsa van den Heever), Palala Game Ranch (André, Jurie en Arnold du Plessis), Pymat (Pieter Prinsloo). Gasverkopers was: Inkwe Valley (Riaan Kotze), Pretklop Boerdery (Jannie Klopper), Landelani Lodge (MW de Jager). Die veiling was aangebied deur Vleissentraal Bosveld (Potgietersrus) met Willie Roux as die afslaer.
SA Rekords as volg: ‘n Goue wildebeeskoei van Pymat Game Ranch word aan Tirade Props (Pty) Ltd verkoop teen R630 000 (vorige rekord R525 000). ‘n Buffelkoei en kalf van Motswere Game Ranch word teen R2 050 000 verkoop aan Shambala Game Ranch (vorige rekord R1 250 000). Die Zambiese Swartwitpens koeie en kalwers van Dries Visser verkoop teen R850 000 aan Dorinkop Boerdery en ewenaar die vorige rekord.
Pryse wat behaal was vir teelgroepe en vroulike diere in hokke is as volg: sewe basterhartbeeste verkoop teen ‘n gemiddeld van R11 286. Tien buffelkoeie verkoop teen ‘n gemiddeld van R413 000, vyf koeie en kalwers verkoop teen ‘n gemiddeld van R800 000, agt buffelverse verkoop teen ‘n gemiddeld van R365 000, vyf goue wildebeeste verkoop teen ‘n gemiddeld van R552 000, 13 hartwater springbokke verkoop teen ‘n gemiddeld van R12 770, vyf Livingstone elandkoeie en vier –kalwers verkoop teen ‘n gemiddeld van R44 000, nege Livingstone elandkoeie verkoop teen ‘n gemiddeld van R34 000, 22 njalas verkoop teen ‘n gemiddeld van R6646, nege swart rooibokke verkoop teen ‘n gemiddeld van R126 667, vyf swartrooibokooie verkoop teen ‘n gemiddeld van R192 000, 16 swartwitpens (teelgroepe) verkoop teen ‘n gemiddeld van R173 125, twee Zambiese swartwitpenskoeie en kalwers verkoop teen ‘n gemiddeld van R850 000. Die manlike diere op hok het die volgende gemiddelde pryse behaal: Een basterhartbees teen R75 000, 10 split gene jong blouwildebeeste teen R4000, vyf volwasse buffels teen R304 000, vier jong buffels teen R67500, een goue gemsbok teen R340 000, drie goue wildebeeste teen R540 000, een koedoe teen R